遊零陵見父題壁感而成詩（題擬）
作者：廖匡齊
朝代：唐

paragraphs: 下馬連聲叩竹門，主人何事感遺恩。
迴頭泣向兒童道，重見甘棠舊子孫。
（見《增修詩話總龜前集》卷二十五引《青瑣後集》）（〖1〗《青瑣後集》：「廖齊父爽直嘗爲永州刺史。
齊後遊零陵，於民間見父題壁，感而成詩曰〖略〗。
」清鄧顯鶴輯《沅湘耆舊集》卷八定此詩作者爲廖偃，其說謂「偃父圖曾爲永州刺史，後偃遊零陵，於民間見父題壁，感而成詩。
」偃事跡詳陸氏《南唐書》卷八、《十國春秋》卷七四。
祖爽，父匡圖。
匡圖，宋人避諱或省「匡」字，《十國春秋》卷七三載其仕歷，未任永州刺史。
其父爽事跡附匡圖傳，初仕南漢，後舉族奔楚，馬氏表爽爲永州刺史。
此詩非廖偃作。
爽子今知有二人，即匡圖、匡齊。
因知此詩爲匡齊作。
《青瑣後集》所謂「廖齊父爽直嘗爲永州刺史」，「齊」字上因避諱略去「匡」字，與匡圖同例。
「爽直」之「直」字爲衍文。
）。